Cuneiform Tablet KTS 1 19b
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-lúm a-na PUZUR₄.IŠTAR qí-bi-ma a-pu-tum i {d}UTU-ši ṭup-pì ta-ša-me-ú té-er-tí lu ša šé-ep i-dí-{d}IŠKUR ù a-na-lí lu ša šé-ep ú-zu-a TÚG <gap> <big_gap> <gap>-lá ša ik-ri-bi₄-a ša a-na a-wi-lim ta-dí-nu KÙ.BABBAR ša-áš-qí-il₅-šu lu ša šé-ep a-šur-DUG lu ša šé-ep i-šar-bé-lí mì-ma lu-qú-tí-a za-ki-a-ma tí-ib-a-ma a-tal-kam ú 10 ma-na KÙ.BABBAR ša ku-ra DUMU ú-lá-a-a KÙ.BABBAR ù ṣí-ba-sú ša-áš-qí-il₅-šu ú a-na lu-qú-tim ša šé-ep a-na-lí mì-ma lá ta-ṭá-ḫi i-bu-ru-uš-ḫa-tim lá ta-sá-ḫu-ur ù i-na kà-ni-iš u₄-ma-kál lá ta-bi-at tí-ib-a-ma a-tal-kam lu-qú-tí ša šé-ep a-na-lí a-ṣé-er ša ki-ma i-a-tí a-bu-ru-uš-ḫa-tim lu-šé-ri-ib-ma ba-tí-iq ú-tur₄ a-na i-ta-aṭ-lim li-dí-nu-ma a-na ma-lá li-iṭ-ru-du-nim